Pamatojums iepirkuma procedūrai

ERAF projekta “Latvijas Universitātes institucionālās kapacitātes attīstība” (vienošanās Nr. 2015/0027/2DP/2.1.1.3.3/15/IPIA/VIAA/003) realizācijai nepieciešams veikt būvdarbus Latvijas Universitātes (turpmāk – LU) infrastruktūras objektos Lomonosova ielā 1A, Rīgā, Zeļļu ielā 25 (iepriekšējā adrese – Zeļļu iela 8), Rīgā, Kandavas ielā 2, Rīgā, Lielvārdes ielā 24, Rīgā un Rūpniecības ielā 10, Rīgā.

Paredzamā iepirkuma apjoms ļāva piemērot iepirkuma procedūru atklātu konkursu. Plānotā līgumcena - EUR 245415,00 bez PVN (tai skaitā EUR 237256,00 ERAF projekta “Latvijas Universitātes institucionālās kapacitātes attīstība” (vienošanās Nr. 2015/0027/2DP/2.1.1.3.3/15/IPIA/VIAA/003) finansējums un EUR 8159,00 LU budžeta finansējums).

2015. gada 15. jūlijā LU Zinātniskās darbības nodrošinājuma iepirkuma komisija (izveidota ar LU rektora 2015. gada 12. februāra rīkojumu Nr. 1/50) apstiprināja atklāta konkursa “ERAF projekta "Latvijas Universitātes institucionālās kapacitātes attīstība" realizācijai nepieciešamie būvdarbi” (iepirkuma identifikācijas Nr. LU 2015/30\_ERAF) nolikumu un 2015. gada 21. jūlijā Paziņojums par līgumu tika publicēts Iepirkumu uzraudzības biroja mājas lapā. Iepirkums bija sadalīts četrās daļās. Iepirkuma komisija 2015. gada 20. augustā piedāvājumu atvēršanas sēdē konstatēja, ka pretendenti piedāvājumus ir iesnieguši par iepirkuma 1., 2. un 3.daļu, bet neviens pretendents iepirkuma 4. daļai piedāvājumus neiesniedza.

2015. gada 7. septembra sēdē LU Zinātniskās darbības nodrošinājuma iepirkuma komisija, pamatojoties uz Publisko iepirkumu likuma 38.panta pirmo daļu iepirkuma procedūru 4.daļā izbeidza. Pamatojoties uz Publisko iepirkumu likuma 63.panta pirmās daļas 1.punktu iepirkuma komisija pieņēma lēmumu piemērot Sarunu procedūru, iepriekš nepublicējot paziņojumu par līgumu, par 4. iepirkuma daļu.

Sarunu procedūrā iepirkuma priekšmets: “Kondicionieru uzstādīšana kondicionieru telpā Lomonosova ielā 1, Rīgā un servera telpā Zeļļu ielā 25 (iepriekšējā adrese - Zeļļu iela 8), Rīgā”.

Uzaicinājumi piedalīties sarunu procedūrā tiks nosūtīti pretendentiem:

1. SIA “Rimelss”, reģ.Nr. 43603056158; juridiskā adrese - Ozolnieku nov., Ozolnieki, Upes iela 43, LV-3018;
2. SIA “A&B”, reģ.Nr. 43603026280, juridiskā adrese - [Jelgava, Brīvības bulvāris 39-45](http://www.firmas.lv/index.php?module=results&srch=adrese:Jelgava%2C+Br%C4%ABv%C4%ABbas+bulv%C4%81ris+39-45&srch_exact=1), LV-3004.